text: Bu dövrdə, Efiopiya İmperiyasının gücü artıq uzaq keçmişdə qalmışdı. Ölkə parçalanmış və monarxın ən böyük maqnatlar üzərində hakimiyyəti demək olar ki, şərti idi. Buna görə də italyanlar düşmənə yüksək qiymət vermədilər və bu müharibəni asan hərbi gəzinti kimi təsəvvür edirdilər. Lakin çoxəsrlik tarixi ərzində Efiopiya öz dövlət ənənələrini itirməmişdi və müstəmləkəçilər Afrikanın digər bölgələrinə nisbətən daha mütəşəkkil və çoxsaylı ordu ilə qarşılaşmalı oldular.